རྒྱ་ནག་གི་དཔལ་འབྱོར་རོགས་རམ་སྤྲོད་ཡུལ་རྒྱལ་ཁབ་ཁག་དང་རྒྱ་ནག་གིས་མ་རྩ་བཙུགས་ནས་ཚོང་ལས་གཉེར་གྱི་ཡོད་པའི་རྒྱལ་ཁབ་ཁགད་དུང་རྒྱ་ནག་ལྟ་བུའི་སྲིད་དབང་གཅིག་སྡུད་ཀྱི་རྒྱལ་ཁབ་ཁག་གི་གཞུང་ཚབ་པ་ཚོས་རྒྱ་ནག་གི་འགྲོ་བ་མིའི་ཐོབ་ཐང་གི་ཟིན་ཐོར་ཡར་རྒྱས་ཕྱིན་འདུག་ཅེས་རྒྱབ་སྐྱོར་བྱས་ནས་ནུབ་ཕྱོགས་རྒྱལ་ཁབ་ཁག་གིས་རྒྱ་ནག་ལ་སྐྱོན་བརྗོད་བྱེད་ཀྱི་ཡོད་པར་ངོ་རྒོལ་བྱེད་ཀྱི་ཡོད་མོད།འོན་ཀྱང་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཁང་གི་ཚོགས་ཁང་ཕྱི་ལོགས་སུ་ཞིན་ཅང་གི་ཡུ་གུར་བ་དང་ཡུ་གུར་བའི་རྒྱབ་སྐྱོར་པ་སྟོང་ཕྲག་མང་པོས་ངོ་རྒོལ་ཁྲོམ་སྐོར་གྱིས་མཉམ་འབྲེལ་རྒྱལ་གྱི་འགྲོ་བ་མིའི་ཐོབ་ཐང་ལྷན་ཁང་གིས་རྒྱ་ནག་གི་འགྲོ་བ་མིའི་ཐོབ་ཐང་གི་ཟིན་ཐོར་རྒྱུན་དུ་ཞིབ་འཇུག་བྱ་དགོས་ཞེས་སྐད་འབོད་བྱེད་ཀྱི་ཡོད་ཅིང་།དཔེར་ན་འགྲོ་བ་མིའི་ཐོབ་ཐང་ལྟ་རྟོག་ཚོགས་པ་དང་འགྲོ་བ་མིའི་ཐོབ་ཐང་ལྷན་ཚོགས་སོགས་ཀྱིས་རྒྱ་ནག་གཞུང་གི་འགོ་ཁྲིད་ཚོས་ཞིན་ཅང་གི་ཡུ་གུར་བ་འབུམ་ཕྲག་འགའ་ཞིག་བཀག་ཉར་བྱེད་ཡོད་པ་སོགས་གནད་དོན་བྱེ་བྲག་པའི་ཐོག་ཏུ་ཞིབ་འཇུག་བྱ་དགོས།རྒྱ་ནག་གཞུང་གིས་ལག་ཤེས་སློབ་ཀྱིན་ཡོད་ཅེས་ཞིན་ཅང་གི་ཡུ་གུར་པ་རྣམས་བཀག་ཉར་བྱེད་ཀྱི་ཡོད་པ་ཁྲིམས་འགལ་ཡིན་ཞེས་ཁ་རྡུང་བཏང་འདུག